internet vaartha 133 Views
ముంబై : భారత్‌లోని టాప్‌ 500 కార్పొ రేట్లు తాజాగా తిరిగి రుణపరపతి పొందేందుకు సమస్యలు ఎదుర్కొనే పరిస్థితి తలెత్తుతోంది. ఈ ఏడాది 1.4లక్షల కోట్ల రీఫైనాన్స్‌కావాల్సి ఉంటుంది. మొత్తం 500 కంపెనీల్లో 240 కంపెనీల నుంచే బ్యాంకులకు 11.8 లక్షలకోట్ల రూపాయలు రుణబకాయిలు రావాల్సిఉంది. మొత్తం రుణబకాయిలు చూస్తే 28.1 లక్షల కోట్ల రూపాయలుగా ఉన్నాయి. ఈ240 కంపెనీలు మొత్తంగా సమస్యాత్మక బకాయిదారులుగా నిలుస్తున్నాయి. సమస్యాత్మక కేటగిరీలో సుమారు 5.1లక్షల కోట్ల రూపాయలు నిలిచింది. అలాగే మరింతగా ఉన్న రిస్క్‌ ఆఫ్‌రీఫైనాన్సింగ్‌ 6.7 లక్షల కోట్ల రూపాయలుగా ఉంది. ఈ కేటగిరీపరంగా చూస్తే 1.7లక్షల కోట్లలో 80శాతం మొత్తం సుమారు 100 కంపెనీలకు రీఫైనాన్స్‌ అందాల్సిఉంది. ఈ మొత్తంలో 39 సంస్థలు 52,700 కోట్ల రూపాయలు చెల్లించాల్సి ఉంటుంది. 33 కంపెనీలు 60 వేల కోట్లరూపాయలు ఎలెవేటెడ్‌ రిస్క్‌ రీఫైనాన్స్‌ కేటగిరీలో ఉన్నాయి. 2018-19 రెండో అర్ధభాగం నాటికి మూలధన వ్యయం కోసం ఈనిధులు అవసరం అవుతాని అంచనా. అంతేకాకుండా మలిదశ విస్త రణ, మూలధన వ్యయం, పెట్టుబడులు, కొనుగోళ్లు వంటి వాటికి ఈనిధులు అవసరం అవుతాయని రేటింగ్‌ సంస్థలు భావిస్తున్నాయి. ఇండియా రేటింగ్స్‌ అంచనాలను పరిశీలిస్తే ఇప్పటికే కార్పొ రేట్‌ రుణపరపతికి వెనుకంజ వేస్తున్న బ్యాంకులు మొండి బకాయిల కారణంగా రీఫైనాన్స్‌కు ముందుకు వస్తాయా అన్నది అనుమానాస్పదమే. ఈసంస్థ లకు పటిష్టమైన వ్యాపార, ఆర్థిక సౌలభ్యం ఉంది, అదనపు స్యూరిటీ లేదా పితృసంస్థగ్రూప్‌ మద్దతు కూడా పునఃచెల్లింపులకు అవకాశం ఉంటుంది.